Matatapos Pa ba an Pag-antos?
Para ha imo . . .
oo?
diri?
bangin?
KON ANO AN GINSISIRING HAN BIBLIA
‘Papahiron han Dios an mga luha ha ira mga mata, ngan mawawara na an kamatayon, pati an kabido, pagtangis, ngan kasakit.’—Pahayag 21:3, 4, Bag-o nga Kalibotan nga Hubad han Kristiano Griego nga Kasuratan.
KON ANO AN KAPULSANAN HITO HA IMO
Makakasarig ka nga diri an Dios an hinungdan han aton mga problema.—Santiago 1:13.
Maliliaw ka ha paghibaro nga nasasabtan gud han Dios an aton inaabat kon nag-aantos kita.—Sakarias 2:8.
Makakalaom ka nga matatapos an ngatanan nga pag-antos.—Salmo 37:9-11.
MASASARIGAN GUD BA NATON AN GINSISIRING HAN BIBLIA?
Oo, ha diri maminos duha nga hinungdan:
An Dios nadiri gud ha pag-antos ngan kawaray-hustisya. Tagda an inabat ni Jehova nga Dios han ginmaltrato an iya katawohan ha kadaan nga panahon. An Biblia nasiring nga nasubo gud hiya tungod han “pagtalumpigos ha ira.”—Hukom 2:18, Baraan nga Kasuratan.
Nasisina gud an Dios ha mga nagbubuhat hin maraot ha iba. Pananglitan, an Biblia nasiring nga napupungot hiya ha “mga kamot nga napatay hin tawo nga waray sala.”—Darahonon 6:16, 17, Maopay nga Sumat.
An Dios napaid ha tagsa ha aton. Gin-aaghat kita ni Jehova nga ipasa ha iya an ngatanan naton nga kabaraka ‘kay napaid hiya ha aton.’—1 Pedro 5:7, Bag-o nga Kalibotan nga Hubad han Kristiano Griego nga Kasuratan.
Diri na mag-iiha, tatapuson ni Jehova an pag-antos han tagsa nga tawo pinaagi han iya Ginhadian. (Mateo 6:9, 10) Samtang diri pa ito nahitatabo, mahigugmaon nga ginliliaw niya an mga sinsero nga namimiling ha iya.—Buhat 17:27; 2 Corinto 1:3, 4.
ALAYON HUNAHUNAA INI
Kay ano nga gintutugotan han Dios an pag-antos?
Ginbabaton ito han Biblia ha ROMA 5:12 ngan 2 PEDRO 3:9.
war_Latn war_Latn som_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn